BECKWITH] TEXT AND TRANSLATION 543 
Ia manawa, pule aku la oia i kona akua, e hai mai i ke ano o kela 
anuenue ana e ike nei; aka, aole 1 loaa i kona akua ka hookoia o kana 
pule. 
Haalele ka Makaula ia wahi, hiki aku la oia ma Waika a malaila 
ola i noho ai, no ka mea, ua poeleele iho la. 
Ma ke kakahiaka ana ae, aia hoi, e pio ana ke anuenue i kai o 
Kaiopae, no ka mea, ua iho aku o Laieikawai ilaila. 
Ta manawa, iho aku Ja ka Makaula a hiki i kahi ana e ike nei i ke 
anuenue, a i ka hookokoke ana aku o ua Makaula nei, ike maopopo 
aku la oia ia Laieikawai, e kono mau ana i ka lae kahakai. He mea 
e ka wahine maikai, aia iluna pono o ua kaikamahine nei e pio ana 
ke anuenue. 
Ta manawa, pule aku la ka Makaula i kona akua, e hoike mai ia ia 
i keia wahine, o kana mea paha e imi nei, aole paha. Aka, aole i loaa 
ka hoike ana ma ona la, nolaila, aole ka Makaula i waiho i kana mau 
mohai imua o Laieikawai, hoi aku la ka Makaula a noho mauka o 
Waika. 
I kekahi la ae, haalele ka Makaula ia wahi, hiki aku la keia ma 
Lamaloloa, a noho iho la malaila. Ia manawa, komo pinepine ae la 
oia iloko o ka Heiau i Pahauna, malaila oia i pule hoomau ai i kona 
akua. Ua loihi na la mahope iho o ka noho ana o Laieikawai ma 
Moolau, haalele lakou ia wahi. 
Hele aku la lakou a noho ma Puakea, a no kahi heenalu malaila, 
noloila, ia lakou malaila e makaikai ana i ka heenalu ana a na 
kamaaina, ua nanea loa Jakou malaila. 
Ma kekahi la ae, ma ke awakea, i ka wa e lailai ana ka Ja maluna 
© ka aina. Ia wa ka Makaula i puka ae ai mailoko ae o ka Heian, 
mahope iho o ka pau ana o kana pule. 
Aia hoi, ike aku la oia e pio ana ke anuenue i kai o Puakea, iho 
aku la ua Makaula nei a hiki ilaila, ike aku la oia, ke kaikamahine 
no ana i ike mua ai 1 Kaiopae. 
A no keia mea, emi hope mai la oia a ma ke kaawale, pule hou aku 
la i kona akua e hoike mai i kana mea e imi nei; aka, aole no i loaa 
ka hoike ana ma ona Ja. A no ka hooko ole ia o kana mea e noi nei 
i kona alkua, aneane oia e hoohiki ino aku i kona akua; aka, hoomana- 
Wanui no ola. 
Hoopuka loa aku la a ma kahi o Laieikawai ma e noho ana. 
He mea pilikia loa i ka Makaula ka ike ana aku ia Laieikawai, a 
ia lakou ma kahi hookahi, ninau aku la ka Makaula ia Laieikawai 
ma, “ Heaha ka oukou mea e noho nei maanei, aole he au pu me na 
kamaaina heenalu mai?” 
“He mea hilki ole ia makou ke hele aku,” wahi a Laieikawai, “he 
pono e nana aku i ka na kamaaina heenalu ana.” 
Ninau hou aku ka Makaula, “ Heaha ka oukou hana maanei?” 
b) 
